CELEX: 52011PC0235
Language: lt
Date: 2011-05-04
Title: Pasiūlymas TARYBOS ĮGYVENDINIMO SPRENDIMAS leisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio

|

52011PC0235

/* KOM/2011/0235 galutinis - NLE 2011/0104 */  Pasiūlymas TARYBOS ĮGYVENDINIMO SPRENDIMAS leisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio  

	[pic] | EUROPOS KOMISIJA |Briuselis, 2011.5.4KOM(2011) 235 galutinis2011/0104 (NLE)PasiūlymasTARYBOS ĮGYVENDINIMO SPRENDIMASleisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnioAIŠKINAMASIS MEMORANDUMASPASIŪLYMO APLINKYBĖSPagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnį Taryba, remdamasi Komisijos pasiūlymu, gali vieningai leisti bet kuriai valstybei narei imtis specialių priemonių, kuriomis nukrypstama nuo šios direktyvos nuostatų, kad būtų supaprastinta pridėtinės vertės mokesčio (PVM) surinkimo procedūra arba užkirstas kelias tam tikrų formų mokestiniam sukčiavimui ar mokesčių vengimui.Raštu, kurį Komisija užregistravo 2009 m. lapkričio 4 d., Rumunija paprašė leidimo taikyti specialią priemonę, kuria nukrypstama nuo PVM direktyvos 193 straipsnio, kad prievolė sumokėti PVM tektų kviečius, rugius, miežius, kukurūzus, sojas, rapsus ir saulėgrąžas gaunančiam asmeniui, o ne tiekėjui.Raštu, kurį Komisija užregistravo 2010 m. liepos 2 d.. Rumunija paprašė papildomos nukrypti leidžiančios nuostatos, kad į taikymo sritį būtų įtraukti papildomi produktai.Raštu, kurį Komisija užregistravo 2010 m. liepos 26 d.. Rumunija paprašė, kad šis leidimas jai būtų suteiktas dvejiems metams ir įsipareigojo neprašyti tokio leidimo pratęsti.Raštu, kurį Komisija užregistravo 2010 m. gruodžio 20 d.. Rumunija vėl paprašė, kad nukrypti leidžianti nuostata būtų taikoma tik kviečių, rugių, miežių ir salyklinių miežių, kukurūzų, sojų, rapsų, saulėgrąžų ir cukrinių runkelių tiekimui.Laikydamasi PVM direktyvos 395 straipsnio 2 dalies, 2011 m. kovo 15 d. raštu Komisija pranešė apie Rumunijos prašymus kitoms valstybėms narėms. 2011 m. kovo 22 d. raštu Komisija pranešė Rumunijai, kad turi visą, jos nuomone, prašymams įvertinti reikalingą informaciją.Pagrįsdama savo prašymą, Rumunija nurodė pastebėjusi mokestinį sukčiavimą, kai prekiaujama tam tikrais grūdais ir aliejinių augalų sėklomis; visų pirma, tai pasireiškia vienadienių įmonių kūrimu. Tokios įmonės nemokėdamos PVM perka prekes iš ne Rumunijoje įsisteigusių tiekėjų pagal PVM direktyvos 138 straipsnį arba iš vietinių gamintojų, kurie pagal mažosioms įmonėms galiojančią tvarką atleidžiami nuo mokesčių taikant minėtos direktyvos 287 straipsnį arba nedeklaruoja pardavimo.Tada tos įmonės pristato prekes Rumunijoje įsisteigusiems klientams – didmenininkams, eksportuotojams ar perdirbėjams, išrašo PVM sąskaitas ir, nepervedusios mokesčio į biudžetą, pradingsta.Vis dėlto jų klientai turi teisę į PVM atskaitą, nes turi galiojančią sąskaitą faktūrą.Prašyme nurodyta speciali priemonė skirta tam, kad prievolė sumokėti PVM tektų gaunančiam asmeniui, o ne tiekėjui; prekes gaunantis asmuo PVM galėtų atskaityti pagal įprastai galiojančias taisykles. Taigi tiekėjas, nepervesdamas PVM į biudžetą, nebegalėtų gauti PVM iš savo kliento. Dėl tokios priemonės šis mokestinio sukčiavimo būdas taptų nebeįmanomas.Taikant minėtą priemonę Rumunija taip pat galėtų sukurti įprastines su PVM direktyva suderinamas nacionalines priemones tam, kad tokiu sukčiavimo būdu pasinaudoti būtų neįmanoma ir leidimui pasibaigus.Vis dėl to tai yra kraštutinė priemonė, kelianti pavojų nuo PVM sistemos neatskiriamam mokėjimo dalimis principui ir dėl kurios sukčiavimas gali persikelti į prekių perdirbimo į maisto ar pramonės produktus etapą ar į kitus sektorius.Kad tokių pavojų būtų išvengta, reikėtų, kad pasibaigus ribotam taikymo laikui Rumunija kartu nustatytų atitinkamas deklaravimo ir kontrolės priemones. Prieš taikydami priemonę, apmokestinamieji asmenys visų pirma turėtų patikrinti savo klientų, kaip apmokestinamųjų asmenų, statusą, savo PVM deklaracijoje tokias operacijas nurodyti atskirai ir Rumunijos institucijoms pateikti klientų, kuriems tokia priemonė buvo taikyta, sąrašą.Rumunijos institucijos taip pat turėtų sustiprinti apmokestinamųjų asmenų, kurie užsiima tokių produktų perdirbimu, kontrolę. Kai jiems nebereikės mokėti PVM už perkamas žaliavas, gali atsirasti bandymų nedeklaruoti perdirbtų produktų pardavimo.Pagaliau, Rumunijos institucijos turės užtikrinti, kad su produktais, kuriems taikoma speciali priemonė, sukčiavimo veikla užsiimantys asmenys neims sukčiauti su kitais žemės ūkio produktais ar neperkels savo sukčiavimo veiklos į kitus ekonomikos sektorius.Komisijai turės būti pranešta apie priimtas priemones.Be to, numatytus produktus, šalia kitų panašių operacijų su žemės ūkio produktais, tiekiantiems apmokestinamiesiems asmenims bei gavėjams reikėtų leisti taikyti specialią priemonę netaikant neproporcingai didelės administracinės naštos ir nekeliant grėsmės jų teisiniam saugumui. Taip pat reikėtų, kad priemonė būtų taikoma tik neperdirbtiems produktams, kurie iš esmės galutiniam vartojimui netinka.Remiantis 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo nustatyta kombinuotąja nomenklatūra būtų galima tiksliai įvardyti produktus, kuriems tokia speciali priemonė taikoma ir taip išvengti bet kokio dviprasmiškumo.Išnagrinėjusi PVM direktyvos 395 straipsnio nuostatas, Rumunijos pateiktus argumentus ir numatomos specialios priemonės taikymo gaires, Komisija mano, kad prašymas leisti nukrypti atitinka tame straipsnyje nustatytas sąlygas bei užkerta kelią mokestiniam sukčiavimui, nedarant įtakos galutiniu vartojimo etapu surenkamoms mokestinėms pajamoms. Todėl Komisija mano, kad reikia pateikti atitinkamą pasiūlymą Tarybai.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAISprendimo pasiūlymu siekiama įgyvendinti priemonę, skirtą mokestinio sukčiavimo su tam tikrais konkretaus ekonomikos sektoriaus produktais prevencijai. Todėl jis bus naudingas šiame sektoriuje dirbantiems sąžiningiems apmokestinamiesiems asmenims ir atitinkamai valstybei narei. Nepriklausomo tyrimo neprireikė, konsultacijų su suinteresuotosiomis šalimis ir šio sprendimo poveikio vertinimo nereikėjo. Bet kuriuo atveju poveikis bus ribotas dėl ribotos sprendimo taikymo srities ir trukmės.TEISINIAI PASIŪLYMO ASPEKTAISiūlomu sprendimu siekiama leisti Rumunijai taikyti specialią priemonę, kuria nukrypstama nuo PVM direktyvos 193 straipsnio, pagal kurią tam tikrų žemės ūkio produktų, kurių apmokestinimo bazė didesnė už tam tikrą sumą, gavėjai-apmokestinamieji asmenys už pristatytas prekes privalėtų mokėti PVM vietoj tiekėjo.Šio sprendimo teisinis pagrindas yra PVM direktyvos 395 straipsnio nuostatos, priimtos taikant Sutarties dėl Europos Sąjungos veikimo 113 straipsnį. Remiantis šiomis nuostatomis, valstybė narė, pageidaujanti imtis konkrečių priemonių, kuriomis nukrypstama nuo minėtos direktyvos, privalo gauti Tarybos leidimą, kuris suteikiamas Tarybos įgyvendinimo sprendimu. Kadangi įgyvendinimo priemonė susijusi su apyvartos mokesčių teisės aktų derinimu, laikomasi subsidiarumo principo.Pasiūlymas atitinka proporcingumo principą ir juo neviršijama tai, kas būtina supaprastinimo ir mokestinio sukčiavimo prevencijos tikslui pasiekti, nes jis taikomas tik konkretaus ir riboto ekonomikos sektoriaus daliai, tad ir nedideliam skaičiui apmokestinamųjų asmenų ir operacijų. Todėl šiuo pasiūlymu nuo PVM direktyvos principų, visų pirma mokėjimo dalimis principo, nukrypstama labai nedaug ir tinkamai.POVEIKIS BIUDŽETUIPasiūlymas poveikio Europos Sąjungos biudžetui neturi.2011/0104 (NLE)PasiūlymasTARYBOS ĮGYVENDINIMO SPRENDIMASleisti Rumunijai taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštais, kuriuos Komisija užregistravo 2009 m. lapkričio 4 d., 2010 m. liepos 2 d. 2010 m. liepos 26 d. ir 2010 m. gruodžio 20 d. Rumunija paprašė leidimo dvejus metus PVM mokėjimo prievolę taikyti tam tikrus grūdus ir aliejinių augalų sėklas gaunančiam apmokestinamajam asmeniui, taip nukrypstant nuo PVM direktyvos 193 straipsnio ir įsipareigojo neprašyti tokio leidimo pratęsti.2.  2011 m. kovo 15 d. raštu Komisija apie Rumunijos prašymą pranešė kitoms valstybėms narėms. 2011 m. kovo 22 d. raštu Komisija pranešė Rumunijai, kad turi visą, jos nuomone, prašymams įvertinti reikalingą informaciją.3.  Rumunija yra pastebėjusi mokestinio sukčiavimo atvejų, kai prekiaujama tam tikrais neperdirbtais žemės ūkio produktais – grūdais ir aliejinių augalų sėklomis. Kai kurie ūkinės veiklos vykdytojai, pristatę prekes, kai jie jas yra įsigiję nemokėdami PVM, neperveda PVM į biudžetą. Vis dėlto jų klientai turi teisę į PVM atskaitą, nes turi galiojančią sąskaitą faktūrą.4.  Nustačius, kad prievolė sumokėti PVM vietoj tiekėjo tenka apmokestinamajam asmeniui, kuriam prekės tiekiamos, reikštų laikinos ir skubios priemonės taikymą, dėl kurios būtų galima pasiekti, kad toks sukčiavimas nebebūtų įmanomas. Taikant tokią priemonę dvejus metus Rumunijai turėtų užtekti laiko žemės ūkio sektoriuje nustatyti galutines su Direktyva 2006/112/EB suderinamas priemones, dėl kurių tokiu sukčiavimo būdu pasinaudoti būtų neįmanoma.5.  Kad sukčiavimas nebūtų perkeltas į etapą, kai prekės perdirbamos į maisto ar pramonės produktus ar į kitus produktus, reikėtų, kad Rumunija atitinkamiems apmokestinamiesiems asmenims kartu nustatytų atitinkamas deklaravimo ir kontrolės priemones ir apie tai praneštų Komisijai.6.  Siekiant, kad ši speciali priemonė būtų taikoma tik neperdirbtiems žemės ūkio produktams ir kad atitinkami apmokestinamieji asmenys nepatirtų neproporcingai didelės administracinės naštos ar kad nebūtų sukelta grėsmė jų teisiniam saugumui, minėtoms prekėms įvardyti reikėtų naudotis 1987 m. liepos 23 d. Tarybos reglamentu (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo[2] nustatyta kombinuotąja nomenklatūra.7.  Ši speciali priemonė yra pagrįsta ir proporcinga siekiamiems tikslams. Jos taikymo laikotarpis ribotas, ji susijusi tik su tam tikromis tiksliai įvardytomis prekėmis, kurios iš principo galutiniam vartojimui neskirtos ir kurios tapo mokestinio sukčiavimo, dėl kurio smarkiai sumažėjo PVM įplaukos, objektu. Atsižvelgiant į tokių mokestinių nuostolių dydį, ši priemonė turėtų būti patvirtinta kuo greičiau.8.  Dėl šios specialios priemonės nepasikeis galutinio vartojimo etapu Rumunijos surenkama PVM suma, ir todėl ji neturės neigiamos įtakos Europos Sąjungos nuosaviems ištekliams, gaunamiems iš PVM,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 193 straipsnio, Rumunijai leidžiama nustatyti, kad prievolė sumokėti PVM tenka apmokestinamajam asmeniui, kuriam tiekiamos šios Reglamentu (EEB) Nr. 2658/87 nustatytoje kombinuotoje nomenklatūroje išvardytos prekės:KN kodas | Produktas |1001 10 00 | Kietieji kviečiai |1001 90 10 | Kviečiai spelta (Triticum aestivum var. spelta), skirti sėjai |ex 1001 90 91 | Paprastieji kviečiai, skirti sėjai |ex 1001 90 99 | Kiti kviečiai spelta ir paprastieji kviečiai, neskirti sėjai |1002 00 00 | Rugiai |1003 00 | Miežiai |1005 | Kukurūzai |1201 00 | Sojos pupelės, skaldytos arba neskaldytos |1205 | Rapsų arba rapsukų sėklos, skaldytos arba neskaldytos |1206 00 | Saulėgrąžų sėklos, skaldytos arba neskaldytos |1212 91 | Cukriniai runkeliai |2 straipsnis1 straipsnyje nustatytas leidimas galios tik tada, jei Rumunija įves deklaravimo prievolę ir atitinkamas bei veiksmingas kontrolės priemones, taikomas apmokestinamiems asmenims, tiekiantiems prekes, kurioms taikomas minėtas leidimas.Rumunija Komisijai praneša apie pirmoje pastraipoje numatytų prievolių ir priemonių įvedimą.3 straipsnisŠis sprendimas taikomas 2 metus nuo pranešimo apie jį dienos.4 straipsnisŠis sprendimas skirtas Rumunijai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] OL L 256, 1987 9 7, p. 1